gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl pt gl gl gl sv en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Os reintegracionistas únense á manifestación do Día das Letras
Martes, terza feira, 27 de setembro de 2022
Coa Plataforma Galego Sempre Mais
Din que a imposición do galego "é unha falacia", e quéixanse de que A Mesa convocase unha mobilización unilateralmente, sen contar con outros colectivos.
Redacción - 08:00 21/04/2009
Tags: A Mesa pola Normalización Lingüística Día das Letras galego manifestación Plataforma Galego Sempre Mais
Na presentación da Plataforma, o pasado sábado día 18 de abril
O pasado sábado 18 de abril presentouse en Vigo a Plataforma Galego Sempre Mais, un colectivo reintegracionista que nace, segundo contan, "como necesidade de resposta unitaria perante o panorama lingüístico actual", nun ano, o 2009, no que "estamos a vivir un contexto novo, un contexto cheo de dúbidas e de poucas esperanzas para a supervivencia da lingua en Galiza".
Críticas á Mesa pola convocatoria unilateral da manifestación do 17 de maio
Nesta liña, dende a Plataforma acabada de crear sinalan que o seu primeiro acto o Día das Letras, será unha manifestación que percorrerá as rúas de Compostela baixo un seu lema propio: "Contra a imposiçom do castelhano: galego sempre mais". Nesta liña, critican A Mesa pola Normalización Lingüística por facer unha convocatoria unilateral, e non unitaria, e "prescindir do resto de organizacións". Dende Galego Sempre Mais sinalan que van asistir a esta "mobilización xa convocada previamente" por "responsabilidade co momento histórico que padecemos", mais sen "apoiala nominalmente", xa que consideran que A Mesa "non é a única organización a defender a nosa lingua". "Farémolo mantendo unha distancia con quen achamos que atende máis as necesidades dunha sigla política que as do movemento normalizador", reiteran.
Contra o silenciamento da "tradición cultural galeguista do reintegracionismo"
Ademais de presentarse publicamente, esta Plataforma deu a coñecer un seu manifesto (en .pdf) que lles vai servir como "marco ideolóxico" para acudir á mobilización convocada para o Día das Letras, que recolle, entre outras arelas, a abolición do sistema legal que subordina o galego ao castelán ou a dedicación do Día das Letras Galegas 2010 a Carvalho Calero; e como denuncia o "silenciamento da tradición cultural galeguista do reintegracionismo". Nesta liña, fan un chamamento a todos os colectivos e organizacións "sensíbeis coa situación do galego en Galiza", para que se sumen, coa intención de "crear unha voz unitaria a forte" pola defensa do galego.
Manifesto da Plataforma Galego Sempre Mais (en .pdf)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto